Si Palui: Sarang Burung
Akukah, Om Kacung. Bahari aku jadi kacung bola tenis, wayah ini bagana di Jakarta. Dua bulan sakali bulik ka Banjar
DUDUKAN Palui wan Garbus di pangkalan ujek. Biarpun kadada tumpangan nag bahinggap minta jasa ujek, sakalinya ada haja nang memperhatiakan buhannya badua ini.
”Oh Paluikah ikam? Mana nang lamak awaknya itu?” takun sidin.
“Pian siapa, Pak?” takun Palui jua.
“Akukah, Om Kacung. Bahari aku jadi kacung bola tenis, wayah ini bagana di Jakarta. Dua bulan sakali bulik ka Banjar,” jar Om Kacung mangenalkan diri.
“Pian urang mana,Om?” takun Garbus.
“Aku ini urang Banjar pahuluan jua, tapi bini anak urang baduit, abahnya bausaha di Jakarta sana,jadi aku wan bini mamaraki mintuha,” jar sidin bamula lancar bapander.
“Kami kaya ini pang,Om ai? Dicari sahari, cukup dimakan sahari…,” ucap Palui pina marista banar.
“Hakunlah Lui, Garbus, manjagakan rumahku, salajur manjagakan sarang burungnya?” Om Kacung manawari gawian.
Mulai esuk Palui wan Garbus ampihan dudukan di pangkalan ujek. Wayah ini jaga sarang burung walet di rumah Om Kacung nang batingkat dua. Bahanu pina bajuget Palui wan Garbus mandangar burung-burung walet basiul-siul alias baricau jua kaya manusia.
”Rami Lui lah, kita kada panas lagi hari-hari di jalan maantar tumpangan. Wayah ini makan guring haja, wan babarasih rumah sidin, minuman kopi mix ,ruku sakahandak haja disadiakan Om Kacung.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn